Kizaru

"*Ooooo this is Kizaruuu!*"
— Kizaru soittelee etanafoonilla.
**Kizaru,** oikealta nimeltään **Borsalino,** on merivoimien hidas kontra-amiraali, joka käyttäytyy asemaansa nähden sopimattomasti ja vähän miten lystää. Hän puhuu ja toimii hitaasti, ja tuntuu säikkyvän helposti kaikkea pelottavaa, siitä huolimatta että on itse voimakas taistelija.

## Transuilu

Yksi Kizarun kummallisista harrasteista on transuilu, jolloin hän pukeutuu tyylikkääseen naistenhattuun, jossa on hedelmiä koristeena. Hän suosii vanhahtavaa tyyliä, noin viidenkymmenen vuoden takaa. Harrastuksen myötä Kizaru myös löysi ensirakkautensa, Sir Crocodilen. Kizarulle riittää transuystävänsä kanssa oleskelu, mutta Crocodile haluaa suhteelta jotain muutakin.

He eivät ole rakastelleet kuin yhden ainoan kerran, mutta tapaus vuoti hotellihuoneen ulkopuolelle ja ympäri lähistöä saapui välittömästi innokkaita miehiä saamaan osansa. Tämän jälkeen Kizaru säikähti niin kovasti, että häntä ei olla nähty sen koommin Crocodilen seurassa.

## Hidas valomies

"*YatanoKagamiYatanoKagamiYatanoKagamiYatanoKagami...*"
— Kizaru spämmiessään Yata no Kagami-tekniikkaansa.
Kizaru on ääriesimerkkejä niistä pirunmarjavoimaisista, jotka eivät osaa hyödyntää voimiaan kunnolla. Kizaru on syönyt valovalomarjan, ja omaa kyvyn liikkua "valonnopeudella" ja "hyödyntää" valoa taistelussa, mutta hidasliikkeisenä hän ei ikinä tunnu käyttävän voimiaan kunnolla, ja antaa vastustajalle mahdollisuuden taistella tätä vastaan.

On ihme ja kumma, miten Kizaru on noussut kontra-amiraalin asemaan, sillä sen lisäksi ettei hän hyödynnä pirunmarjansa suurta potentiaalia, on hän myöskin aivan liian lepsu ja rento jopa vakavissa tilanteissa.

Hyvänä esimerkkinä Kizarun töpeksimisistä on mm. se kuinka hän ei merivoimien ja Valkoparran välisessä sodassa hyödyntänyt valonnopeaa laseriaan pysäyttääkseen Luffyn (joka piti saada pysäytettyä hinnalla millä hyvänsä), vaan sen sijaan käytti tekniikkaa rikkoakseen avaimen jolla Luffy oli myöhemmin vapauttaa Acen kahleista. Osuminen pieneen liikkuvaan avaimeen pitkältä etäisyydeltä vaatii varmasti salamannopeita refleksejä ja valtavaa tarkkuutta, mutta jostain syystä Kizaru ei päättänyt ampua Luffya esimerkiksi päähän, joka olisi poistanut uhan lopullisesti, ja vähentänyt vielä vihollisten taisteluvoimaa.

## Valovoimien tuhlaus

Kizaru hyödyntää pirunmarjavoimiansa vapaa-ajallaan erittäin epäkäytännöllisiin ja muita ärsyttäviin asioihin, vaikka suurin osa niistä on korvattavissa. Hän muun muassa pitää öisin ennen nukkumaan menoa jalkaansa nostettuna, jotta hän saisi siitä itselleen yölampun. Ajaessaan hän käyttää itseään ajovaloina, joka vaarantaa muun liikenteen ja on täysin hyödytöntä. Jos hän sattuu eksymään tai hänelle tulee muunlainen hätä, voi Kizaru lähettää valokeilat kohti taivasta, jotta hänet löydettäisiin. Kizaru kykenee myös kirjoittamaan viestejä valovoimillaan taivaalle, mutta useimmiten niissä lukee törkeyksiä, jotka eivät sovi normaalisti Kizarun suuhun.

Kizaru käyttää voimiaan myös muiden kiusaamiseen. Esimerkiksi öisin hän tykkää paistatella kuin aurinko kaupunkien keskellä, ja viedä ihmisiltä yöunet. Tämäkään ei riitä vaan joskus oikein pimeinä öinä hän hyökkää screamerinaaman kanssa lasten ikkunoille, säikäyttäen heidät pahanpäiväisesti. Hän myös toisinaan huijaa viattomia diskon ystäviä öisillä valokeiloillaan luulemaan, että uusi klubi on avattu.

**Entiset:** Aokiji, Jaguar D. Saul, Nelson Royale